Teikneserieutstilling 3. september - 2. oktober 2022
2022-09-03 - 2022-10-02 | Seimsfoss
TEIKNESERIEUTSTILLING 3. september – 2. oktober 2022
Utstillingsopning og seminar laurdag 3. september kl. 11 – 14.
Etterpå er utstillinga open laurdag og søndag kl. 11 – 16.
SINDRE W. GOKSØYR
LENE ASK
JENS K. STYVE
THERESE G. EIDE
Det er første gong galleriet set fokus på teikneseriar.
Teikneserieskaparar er ofte fullt kunstutdanna og jobbar også med kunst og illustrasjonar.
Vi ynskjer å presentera denne, for nokre litt hemmelege verda, og lagar til seminar i samband med utstillingsopninga laurdag 3. september.
Programansvarlege for seminaret er FREDRIK RYSJEDAL (freelance) og ERLE MARIE SØRHEIM (Aftenposten).
Journalistar med god peiling på teikneseriegenren.
Sørheim har også gjeve ut boka «Karikaturenes historie – fra hulemalerier til Charlie Hebdo».
Foredrag/bokbad osv.
Alle utstillarane vil delta.
Gode samtalepartnarar og konsulentar for både utstilling og seminar er Fredrik Rysjedal og forlaget No Comprendo Press.
Seminaret er støtta av stiftelsen Fritt Ord og Folgefonna Næringspark.
SINDRE W. GOKSØYR
Sindre Goksøyr jobbar som bildekunstnar, teikneserieskapar og illustratør, og er med i kolllektivet Dongery.
I 2011 gav No Comprendo Press ut albumet Hrmf! som vann Sproingprisen for Årets beste tegneserie.
For tida er hovedprosjektet å jobba med teiknerieboka Pfft!
Goksøyr vil på utstillinga visa både bilde og skulptur.
http://www.sindregoksoyr.no/
Sindre W. Goksøyr
LENE ASK
Vinnar av «Årets teikneserie 2022» for boka «O bli hos meg»!
Lene Ask er teikneserieskapar, illustratør og forfattar.
Ho er utdanna fotograf ved Kunsthøgskolen i Bergen, men har markert seg mest som teikneserieskapar og barne- og ungdomsbokforfattar.
På utstillinga vil ho visa arbeid mellom anna frå hennar siste teikneserie O bli hos meg.
I denne teikneserien har ho intervjua ti tidlegare misjonærbarn om korleis det var å veksa opp i skuggen av foreldra sine misjonskall.
Anmeldelse NRK
Lene Ask
THERESE G. EIDE (f. 1978)
Eide er ein Bergensbasert bloggar og skribent – i teikneform.
Mest kjend er «Koronadagbøkene» som er basert på hennar serie «Intet nytt fra hjemmefronten» som ein frå 2022 kan sjå i nye versjonar i Aftenposten kvar dag.
Ein sjølvbiografisk teikneserie om livet som småbarnsmor.
http://hjemmefront.blogspot.com/
Therese G. Eide
JENS K. STYVE
Jens Kjartan Styve (f. 1972) er serieskaper, forfattar og illustratør. Sin første teikneserie fekk han på trykk allereie i 1989. Som forfattar har han gjeve ut to romanar – Eg, Ove Kvamme og Friedland.
Dunce er ein sjølvbiografisk serie med ein god dose løgn og bedrag. Hovudpersonen Jens K karrar seg fast i tilveret med alle pliktene og utfordringane som følgjer med vaksenlivet. Han driv eit lite webbyrå saman med torsken Børge, og er elles pappa til Gustav (9 år). Sentral i serien er også hunden Brego.
Serien har vunne ei rekkje konkurransar og prisar, deriblant Dagbladets seriekonkurranse (2016), Pondus-prisen (2017) og Sproing-prisen (2019). Som første stripeserie blei Dunce nominert til Årets Tegneserie under Oslo Comix Expo, med følgjande attest: “Stripeformatet er ingen enkel øvelse. Ofte rammes denne sjangeren av plumpe, enkle poenger, noe Jens K Styves Dunce – Lut og kaldt vatn er helt blottet for. JensK, Gustav, torskevennen og hunden Brego sørger for hipp kontorlandskap-komikk fusjonert med lunhet, sprelskhet og ettertenksomhet. Med stilsikker strek tar Dunce trender, generasjonskløftproblematikk og aktuelle samfunnsspørsmål på kornet, og det blir aldri klisjefylt. Jens K Styve byr på både humrehumor, gapskratthumor og filosofi på en gang. En fryd å lese!”
Serien går fast i Lunch-bladet, Pondus, Klassekampen og fleire norske aviser. Rettigheter for dei to Dunce-bøkene er seldt til Frankrike og alle spansktalande land, første bok i Frankrike vart utgjeven i mars 2021.
“Dunce er blitt en favoritt. Ferdig arbeid!” -Frode Øverli
https://www.jensk.net/
Jens K. Styve

Sopphelg 9. - 11. september 2022
2022-09-09 - 2022-09-11 | Seimsfoss
SOPPHELG 9. – 11. september 2022.
Opning fredag 9. september kl. 19.00.
Ope laurdag og søndag kl. 11 – 16.
POP-UP UTSTILLING
HERDIS TORSVIK – keramikk
LASSE BERNTZEN – akvarell
Foredrag, soppkontroll, servering av mat og drikke m/sopp osv.
Vi startar fredag kveld med opning av ei lita pop-up utstilling i galleriet i tillegg til kveldstund på låven med foredrag om sopp, servering osv.
«Hekta på sopp» v/ Herdis Torsvik.
«Sex & Drugs & Rock & Roll» v/ Lasse Berntzen.
Vi har plass til maks 90 personar fredag kveld så for å vera sikker på at du får plass, meld deg på til Gøril, tlf 95786322.
Billett kr. 350,- inkl. prøvesmaking av soppsuppe og div.
Sopp er populært og mange ynskjer å læra meir.
Vi kjem til å visa eit utval fersk sopp som kan vera ein første inspirasjon til soppturen.
To stk. sertifiserte soppkontrollørar (Herdis Torsvik og ein til) er med heile helga så her blir alt trygt!
Dei vil også sjekka soppkorga di laurdag kl. 14 – 16. Kjøper du billett fredag kveld er denne kontrollen inkludert.
Elles kr. 50,-.
HERDIS TORSVIK – keramikk
Galleriet har seldt Torsvik sine produkt i mange, mange år.
Denne gongen viser ho koppar ho har via soppen!
Soppkopp II er ein liten serie koppar der sopp har vore inspirasjonskjelda og der soppen er brukt som eit funksjonelt grep og ein leik med keramiske teknikkar.
Herdis Torsvik ( f 1965) er utdanna produktdesignar frå Høgskolen i Akershus, avd AFP 1999-2002. Hennar arbeidsfelt er funksjonelt kunsthandverk i porselen og steingods der ho jobbar med modellering og støypeteknikk.
Torsvik er også arrangør av diverse kunstarrangement og marknadar. Ho har verksted på USF i Bergen og held kurs for ei rekkje brukarar, barn og vaksne.
Herdis er også soppsakkyndig (SSK) frå 2018 og tidlegare styremedlem i Bergen sopp- og nyttevekstforening.
Herdis Torsvik
LASSE BERNTZEN – akvarell
Berntzen lærte å bruka sopp i matlaging frå mor og bestemor og har alltid vore ein soppentusiast.
Kunnskapen og entusiasmen har også prega bildene hans.
Her blir det bilde av sopp!
Berntzen er utdanna ved Vestlandets Kunstakademi og Kunst- og håndverkskolen i Bergen.
Han har i galleriet tidlegare vist bilde av vestnorske landskap og av insekt.
Denne gongen blir det inspirasjon frå soppturen.
Lasse Berntzen

Førjulstid i Guddal 23. november - 21. desember
2022-11-25 - 2022-12-23 | Seimsfoss
Program for juleutstillinga kjem seinare.

JUBILEUMSUTSTILLING - 30 ÅR!
2023-04-06 13:00 - 2023-06-11 16:00 (Europe/Oslo) | Seimsfoss
JUBILEUMSUTSTILLING – 30 ÅR!
6. april – 11. juni 2023
Opning Skjærtorsdag kl. 13.00 med påfølgjande gratis konsert med Kjere Folk oppe på låven!
Ope resten av påsken alle dagar kl. 11 – 16.
Etter påske ope laurdag og søndag kl. 11 – 16.
Også ope Kristi Himmelfartsdag (18. mai) og 2. pinsedag (29. mai).
H.M. DRONNING SONJA, ØRNULF OPDAHL, KJELL ERIK KILLI OLSEN, EVA HARR, KENNETH BLOM, BÅRD BREIVIK, ULF NILSEN, NICO WIDERBERG, YNGVE HENRIKSEN, LARS ELLING.
Eg er stolt over å kunna feira 30 år med galleridrift! Frå ein forsiktig start i Snikkeriet, via kaien i Rosendal,
for så å opna den store satsinga her i Guddal i 2014. Fokus har heile tida vore formidling av god samtidskunst. Men som gründer skulle eg også leva av dette – utan offentleg støtte.
Litt av nøkkelen i dette har heilt klart vore alle dei fine kunstnarane som har turt å satsa på galleriet. Kome med fine utstillingar og nesten alltid teke turen hit for å delta på utstillingsopningane.
Nokre av desse som har betydd så mykje for galleriet har eg invitert til å delta på denne Jubileumsutstillinga. Alle med 2 – 5 verk. Nokon har stilt ut i galleriet både tre og fire gonger. Og levert nye verk fleire gonger pr. år i alle desse åra. Det var også naturleg å invitera ein heilt ny kunstnar; Ulf Nilsen som også er ein av dei heilt store kunstnarane i Norge i dag.
H.M. DRONNING SONJA – grafikk
I 2018 fylte Dronninga begge utstillingsromma med både grafikk og keramikk. Galleristen er utruleg glad for at Dronninga vil delta med nokre få grafiske blad saman med dei andre kunstnarane på denne Jubileumsutstillinga! H.M. Dronning Sonja begynte forsiktig med utøvande kunst i Ørnulf Opdahl sitt atelier på Godøya ved Ålesund for ganske mange år sidan.
Akvarellmaling. Etter kvart utvikla dette samarbeidet seg og grafikken kom i fokus.
Men Dronninga er nysgjerrig på det meste av kunstuttrykk så ho har også samarbeidd med andre kunstnarar blant anna innan glaskunst, keramikk og akvarell.
I 2022 såg vi henne saman med den fantastiske akvarellmalaren Lars Lerin. I 2010 viste H.M. Dronning Sonja, Ørnulf Opdahl og Kjell Nupen ei felles utstilling, «Tre reiser. Tre landskap», som ein m.a. kunne sjå i Baroniet Rosendal.Inntekta frå denne utstillinga danna grunnlaget for opprettinga av The Queen Sonja Print Award (QSPA).
Stiftelsen QSPA deler ut tre internasjonale prisar til kunstnarar som jobbar med grafikk – Queen Sonja Print Award, QSPA Inspirational Award (ein nordisk pris) og QSPA Lifetime Achievement Award.
Prisane blir delte ut annakvart år og heidrar og anerkjenner 3 eksepsjonelle kunstnarar som jobbar innan grafikkfeltet, og som er på forskjellige stadie i sin karriere.
ØRNULF OPDAHL – maleri.
Den store vestlandsmalaren som har hatt utstilling i galleriet fleire gonger. Sist var med maleri i 2016.
Opdahl (1944) bur på Godøya ved Ålesund og har denne naturen med i bildene sine.
Fjordlandskap, stilt hav ved Alnæs fyr eller nærstudie av ville sunnmørsfjell. Vi kjenner oss alle igjen i desse naturvariasjonane; skodde, ruskever, eller sola som bryt gjennom.
KJELL ERIK KILLI OLSEN – maleri.
Du såg han kanskje i Nrk-serien «Kunstnerliv» hausten 2022? Killi Olsen (1952) hadde utstilling i galleriet i 2008 – då galleriet var ned på kaien i Rosendal. Han er særleg kjend for sine fargesterke maleri, ofte av menneskeliknande, groteske og humoristiske fantasiskikkelsar inspirert av samtidsdesign og eksotisk kunst.
Det store verket «Salamandernatten» representerte Norge på kunstbiennalen i São Paulo 1983. Dette er no stilt ut permanent i Trondheim. Ein av dei mest kjende skulpturane i Skulpturlandskap Nordland, «Mannen fra havet» i Bø i Vesterålen, er også laga av Killi Olsen. I 2016 kjøpte han garden Sandbu i Vågå som no har blitt til ein fin kulturstad med eige atelier.
EVA HARR – maleri.
Kunstnaren frå Harstad var nesten som ein fødselshjelpar då galleriet starta opp i 1993. Knytte kunstnarkontaktar og følgde opp dei første åra. Tusen takk! Harr (1951) bur i Oslo men det er alltid dei nordnorske motiva. Hus i landskap, landskap utan hus, på Røst, på Reine osv. Hus som står åleine – men likevel godt planta i landskapet.
Det er mykje «heimlengsel», minne, erindringar, men også samtid, i Harr sine motiv. Meditasjonar kanskje, stille øyeblikk, eller referansar til noko som er, men som kanskje ikkje er lett å få auga på. På Reine i Lofoten har ho sitt eige galleri.
evaharr.no
KENNETH BLOM – maleri
Kunstnaren kjem til Guddal med nye maleri innimellom utstillingar blant anna i Berlin, Seoul og Frankfurt. Han var her sist, med koronarestriksjonar, i 2020. Ein kunstnar med vanvittig energi og jamnlege utstillingar i Europa, USA og Asia.
I bildene ser vi tankefulle menneskefigurar, ofte med arkitektoniske bakteppe, fargane antydar ein dramatikk som ligg og lurer under overflata.
Mange har skildra Blom (1967) sine bilde som scenografiar og tablå som viser frosne øyeblikk, der noko har skjedd og vil koma til å skje. I kroppane og bevegelsane ligg eit heilt hav av følelsar og samtalar vi bare kan gjetta oss til. I landskapa fins like mange historiar.
kennethblom.com
BÅRD BREIVIK (1948 – 2016) – skulptur
Det er berre to år sidan den store utstillinga i galleriet med Bård Breivik sine skulpturar og bilde. Og dei fine uteskulpturane som vi alle saknar. Tusen takk til Bård sin familie som på nytt sender skulpturar til Jubileumsutstillinga!
ULF NILSEN – kolteikning
I denne samlinga av kunstnarar som har betydd så mykje for galleriet var det også naturleg å invitera ein som ikkje har stilt ut her før. Ulf Nilsen er denne nye kunstnaren. Han er fødd i Trondheim i 1950, er utdanna på KHiO og representert i Nasjonalmuseet, Astrup Fearnley Museet og Dronning Sonjas kunstsamling. I 2006 hadde han separatutstillingen «…og alle blomster» i Baroniet Rosendal.
I Galleri G Guddal vil han visa 3 kolteikningar av ei rose, alle med tittel «Rose is a rose is a rose» inspirert av Gertrude Stein. «Rosen symboliserer lys og mørke, liv og død.» seier Ulf Nilsen. «Jeg ønsker å skape en rekke klanger som er hviskende og lavmælt».
ulfnilsen.com
NICO WIDERBERG – skulptur
Nico Widerberg (1960) sine skulpturar er velkjende i det offentlege landskapet. Han har hatt fleire utstillingar i galleriet med både skulptur, måleri og grafikk. Galleristen syns alltid det har vore for få skulpturar i glas så denne gongen vel vi å konsentrera oss kun om det. Heilt nye så no er vi alle spente!
nicowiderberg.no
YNGVE HENRIKSEN – maleri
Henriksen (1965) hadde stor utstilling her sist i 2021 – og fleire gonger før det. Kunstnaren bur og arbeider i Lofoten.
Her er han også fødd og oppvaksen. Livet og landskapet der er det viktigaste kjeldematerialet. Gjennom arbeida sine formidlar han tilstandsrapportar derifrå. Poesien som bur i ein kvardag.
Det å opna blikket ut mot landskapet er også ein måte å opna ein indre horisont på. Ein stad å festa blikket. Fargerike, abstraherte landskap der ein stadig oppdagar nye ting.
LARS ELLING – maleri
Kunstnaren (1966) med alle talenta; biletkunstnar, musikar og fersk forfattar med stor suksess! Han bur delvis i Oslo og delvis i Sør-Afrika. Ein historieforteljar. I bildene hans ligg lag på lag av symbolikk som ofte vekkjer nostalgiske minne, medan det urovekkjande ligg og lurer i bakgrunnen.
Familien er eit gjennomgåande tema i Elling sine arbeid; gjenkjennelege øyeblikk infiltrert av overraskande eller ubehagelege element.
larselling.no

JOHN AUDUN HAUGE 6. april - 27. august 2023
2023-04-06 13:00 - 2023-09-10 16:00 | Seimsfoss
Hauge viser skulptur i stein ute i tunet og inne i Stallen gjennom heile jubileumssesongen.
Kunstnaren arbeidar som billedhoggar/skulptør i Sandviken, Bergen.
Han tok si hovudutdanning på Vestlandets Kunstakademi, (Kunsthøyskolen i Bergen, UIB) 1973 til 1977 på skulpturavdelingen under Bård Breivik.
Debututstilling på Galleri 1 i 1978, og etter det har han delteke på ei rekkje utstillingar i inn og utland. Han har også hatt ei rekkje separatutstillingar, m.a. som festivalutstillar under Filmfestivalen i Haugesund i 1996.
Hauge har hatt over 30 utsmykkingsoppdrag over heile landet. Utsmykkingane utanfor Regjeringskvartalet, og Tsunamiminnestaden på Huk er blant dei største. Seinast fullførde han utsmykking av tilkomstbygget til Nytt Øsfoldsykehus.
Han arbeidar i stort sett alle materialar, og mange uttrykksformer. Utanom det, har han hatt ei rekkje verv, konsulentoppdrag og undervisningserfaring.
Hauge hadde separatutstilling i Kunstgarasjen hausten 2021 og skal stilla ut på Hå Gamle Prestegård hausten 2023.
I år er skal han også laga minnestad over Florvågslaget 1194, Norgeshistoriens største sjøslag med verket Øksestavn.

TOR-ARNE MOEN - maleri
2023-06-17 13:00 - 2023-07-16 16:00 | Seimsfoss
TOR-ARNE MOEN (1966) «Ingen tid å miste»
maleri og tresnitt
17. juni – 16. juli 2023
Ope alle dagar kl. 11 – 16.
Moen er ein norsk malar, grafikar og forfattar med atelier på Notodden sidan 1992.
Han har utdanning frå Kunsthøyskolen i Bergen. Malaren kjenneteiknas med sin høgt oppdrevne figurative teknikk med ei overflate beståande av grove og tjukke malingstrøk med varierande penselbreidde i lag på lag.
Moen jobber som regel i seriar over eit tema som kan oppta han i fleire år før han skiftar tema og stil og atter søkjer ei ny vinkling i sine maleriske utgravingar. Nokon gonger er skifta så dramatiske mellom hans epokar at publikum knapt kjenner igjen malaren fra éi utstilling til den neste. Moen hadde sitt gjennombrot med ein serie maleri til Hamsun samlede verker tidleg på 90-tallet og fortsette med ein serie ekspressivt utforma motorsyklar.
Sidan har han malt seg gjennom eit stort spekter av forskjellige tilnærmingar til maleriet og vore innom dei fleste klassiske, figurative disiplinar med varierande motivkrets, som portrett, landskap, byinteriør, burleske, fabulerande, meir eller mindre surrealistiske samanstillingar mellom dyr og menneske – kort sagt det meste.
I to periodar, frå 2004 til 2012 og frå 2017 og framover, har han jobba med ei nostalgisk tilnærming til maleriet med utgangspunkt i gamle svart-kvitt-albumfotografi som motivkrets og støtte for auga. Her gjenkjenner betraktaren straks den fotografiske referansen til ei viss tid og ein viss type fotografi, samtidig som han opplever den maleriske tilføringa i strøk og farge i feite, ofte ekspresjonistiske strøk.
Både referansane og det maleriske foredraget har i disse bildene eit tilbakeskodande preg, samtidig som betraktaren må innsjå at bildene er laga i vår tid og sett med vår tids auge og vår tids nostalgi. Utstillinga i Galleri Guddal sommaren 2023 vil bli ein del av hans nostalgiske prosjekt og vil bestå av nye motiv med tilbakeskuande referansar.
I 1996 bygde Moen opp ein verkstad for fargetresnitt i samband med sitt atelier i Hydro Notodden Næringspark. Verkstaden blei utforma etter modell frå Terje Grøstad sin tresnittverkstad på Nutheim i Telemark, der Grøstad på fleire måtar var ein mentor for Moen i denne tida. Som grafikar er Tor-Arne Moen oftast oppteken av dei same motivkretsar som vi ser i hans maleri og motiva i grafikken hans speglar som regel hans seriar av maleri. Som i maleria begynte han også med Hamsun-relaterte motiv og gjekk så i tur og orden over til dei komande seriane.
Moens tresnitt kjenneteiknas ofte med mange plater og ein rustikk struktur som ikkje er heilt ulik den vi finn i maleria hans.
Tresnitta ber preg av at det er lagt ned eit stor tidkrevjande arbeid i utskjeringa av platene og sjølve trykkjeprosessen. Han brukar også rundt rekna ein månad på eitt enkelt motiv og når opplaget er trykt krev dei mange laga med trykksverte ei tørketid på ytterlegare minst ein månad.
Tor-Arne Moen lagar også filmar om sitt arbeid og på YouTube eller heimesida hans viser han eit stort utval kortfilmar, frå 2 – 30 minutter lange, der han i detalj viser korleis han byggjer opp eit maleri eller eit tresnitt frå botnen av. På nrk.no ligger det også en halv times dokumentar om kunstnaren som blei teke opp over ein periode på sju år – for det meste i atelieret på Notodden.
torarnemoen.no

HÅKON GULLVÅG - maleri og grafikk
2023-07-21 16:00 - 2023-09-10 16:00 | Seimsfoss
Foto: Tom A. Kolstad
HÅKON GULLVÅG – maleri og grafikk
21. juli – 10. september
Ope alle dagar kl. 11 – 16 til og med 20. august.
Etterpå laurdag og søndag kl. 11 – 16.
Gullvåg var den første utstillaren i dei nye lokala her i Guddal i 2014 og
det er sjølvsagt stas å få til ei ny utstilling med denne kunstnaren!
Håkon Gullvåg fødd i Trondheim 1959.
Han debuterte i Galleri Dobloug i Oslo i 1983, dette galleriet har vore hans faste galleri i Oslo sidan.
Deretter stor utstillingsaktivitet i Norge og internasjonalt gjennom meir enn 40 år.
Parallelt med dette har Gullvåg vunne ei rekkje konkurransar om kyrkjekunst og laga fleire store kyrkjeutsmykkingar, mellom anna Nidarosdomen med bispekåpe og alterskap, den lutherske kirke i Baptism Site Jordan, samt fleire Norske kyrkjer.
I tillegg har den frittståande serien «Den Bibelske Syklus» turnert ei rekkje katedralar og museum i Europa, Kina og Midtausten.
Gullvåg har fått mykje fokus på sine forsøk på å fornya portrettsjangeren gjennom sine leveringar av ei rekkje offentlege portrettoppdrag, eksempelvis Kong Harald V og Dronning Sonja, høyesterettsjustitiarius, Statsminister, forfattarar, skodespelarar, musikarar og fleire.
Internasjonalt stor utstillingsaktivitet i Kina. Gullvåg er mest sannsynleg den mest utstilte norske kunstnar nokonsinne med nesten 30 store utstillingar i Kina. Og også i Midtausten med fleire utstillingskonsept i fleire land.
Sentrale tema hos Gullvåg elles har vore motivkretsar knytt til eigne barndomserfaringar, samt dialog med kunsthistorien, parafrasar.
Gullvåg har også arbeidd mykje med litterære tema og gjort illustrasjonsprosjekt som til dømes Pan av Knut Hamsun, Bildet av Dorian Gray av Oscar Wilde med fleire.
Gullvåg er utnevnt til kommandør av St. Olavs orden, motteke Anders Jahres kulturpris og andre utmerkingar.
Han er representert i dei fleste offentlege museum i Norge inkl. Nasjonalmuseet, med store verk innlemma også i museum i Kina, Jordan og Polen med fleire.

Guttestreker 28. mars - 28. april
2024-03-28 13:00 - 2024-04-28 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope påske: torsdag 28. mars – mandag 1. april kl. 11 – 16
Etter påske: laurdag og søndag kl. 11 – 16
Guttestreker er ein kunstnarduo frå Oslo som oppstod ein haustkveld i 2015 og består av Christoffer Kroge Christensen (34) og Petter Malterud Grøndahl (34). Dei blir ofte samanlikna med Tidemand og Gude sidan deira arbeidsfordeling på verka er nokonlunde den same.
Petter er engasjert i naturvern og det var difor naturleg for han å teikna fjell, hav og skyer, mens Christoffer brenn for menneskerettar og teiknar difor menneske og bygningar.
Saman skapar dei intrikate verk som utforskar store spørsmål rundt mennesket sin plass på jorda og i universet.
Kvart verk framstiller ein bodskap og så godt som kvar einaste detalj i bildet symboliserar eit argument som underbyggjer bodskapen. Til verka kjem det også ei historie som blir framført av kunstnarane som ein performance. Dei nyttar seg av den eldgamle forteljarteknikken for å gjera bodskapet tilgjengeleg for alle og ein kvar.
Dette er kunst for folket, av folket. Dei har nemleg ingen kunstfagleg bakgrunn, men er sjølvlærde. Både i kunstfaget, men også i historie, politikk og naturvitenskapane. Dei blandar kunnskap frå alle desse fagfelta saman for å prøva å forstå mennesket sin natur, for så å konstruera detalj- og fargerike bilde, som forhåpentlegvis vil skapa ei varig endring i betraktaren sitt sinn.

Kari Aasen 28. mars - 28. april
2024-03-28 13:00 - 2024-04-28 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
KARI AASEN – keramikk.
I Stallen og underetasjen i galleriet.
Ope påske: torsdag 28. mars – mandag 1. april kl. 11 – 16
Etter påske: laurdag og søndag kl. 11 – 16

Kari Aasen har sin bakgrunn frå Bergen Kunsthåndverksskole 1974, Hovedfag i spesialisert kunst frå Kunsthøgskolen i Bergen 2001. Aasen har bak seg ei lang rekkje utstillingar i inn- og utland.
Er innkjøpt av fleire store museum og samlingar. Har motteke ei rekkje stipend, NK´s Ærespris 2021.
Aasen arbeider med skulpturelle objekt, installasjonar og ulike prosjekt. Hovudsakleg i steingodsleire og porselen. Ho vektlegg møtet mellom materialet og handa i sine keramiske objekt. Utforskninga og den direkte bearbeidinga i leira skapar ei rå taktil overflate.
Aasen fokuserar på prosess, tid, repetitive handlingar og stadspesifikke tilknytingar i sine prosjekt innanfor ein tradisjon der sykliske endringar og naturens sårbarheit er vesentleg.
Kunstnaren om eige arbeid: «Prosjektene Still Life, Dagboknotater og modellerte objekter i trofè-seriene har jeg arbeidet med gjennom flere år, men dette materialet er stadig i endring. Prosjektene videreutvikles bearbeides og tilpasses nye sammenhenger, rom og landskap. Å undersøke, utforske, fordype og videreutvikle egne prosjekter er krevende, inspirerende, stimulerende, men viktig for framdrift i eget kunstnerskap.
Tid og forgjengelighet er en vesentlig del i de fleste av mine kunstprosjekter. I Still Life-prosjektet bearbeides innsamlet organisk plantemateriale funnet langs veien mellom hjem og atelier. Dette avstøpes i porselen og brennes på høy temperatur. Objektene blir som fossiler av frosne øyeblikk, noe som forteller om spor av tid, bevegelse og tilstedeværelse. Dette materialet monteres sammen til større installasjoner og danner nye landskap.
Prosjektet Still Life har pågått over lengre tid, blir stadig fornyet og gitt større omfang. Monteringen tilpasses rommenes størrelse, karakter og den visuelle helheten som ønskes framhevet. Det er som å katalogisere det forgjengelige og arkiverer det dødelige. Dagboknotatene er prosjekter knyttet opp mot gjentakelse innenfor gitte rammer. Det kronologiske og repeterende i en stram gjentakelse innenfor en gitt tematikk. Hver dag et avtrykk, en handling, det samme men likevel forskjellig. Montert sammen gir det en helhet. En uke, en måned, et år som forteller om tilstedeværelse og tiden som går. Modellerte skulpturelle objekter er og har vært en viktig del gjennom hele mitt kunstnerskap.
Mine verk er håndarbeidet noe som gir en unik og nær karakter. De taktile strukturene i overflaten vitner om spor etter den direkte keramiske prosessen i steingodset og porselensleiren. Uttrykket er sprukkent, rått og direkte med referanser til spor, erindringer og minner. Format og størrelser er et utgangspunkt, der nyanser i struktur og utrykk varierer og endres gjennom prosessen. Jeg arbeider ofte i serier, et utgangspunkt der det organiske formspråket variere og gir nyanser innenfor en helhetlig struktur».

Karin Augusta Nogva og Bent Erik Myrvold 9. mai - 9. juni
2024-05-09 13:00 - 2024-06-09 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
«Lokale krefter og inspirasjon frå Japonismen»
Karin Augusta Nogva – grafikk og tekstil
Bent Erik Myrvoll – maleri
Ope laurdag og søndag kl. 11 – 16
I tillegg torsdag 9., fredag 10. mai og mandag 20. mai kl. 11 – 16

Nogva & Myrvoll
Karin Augusta Nogva og Bent Erik Myrvoll har begge ein stor lidenskap for handverket, og jobbar med ein nærleik til tema innan natur, biologi og økosystem. Dei har begge eit brennande tematisk engasjement for naturen og verdien av dette i kunsten sin.
De siste åra har ein auka bevisstheit rundt det lokale gjort seg aktuell, både med tanke på naturresursar og naturverdiar. Det har inspirert kunstnarduoen til å arbeida saman, som kvar for seg er kjend for å vera politisk aktiv i sin kunst innan billedkunst og performance. Nogva med den performative menneskefuglen «Fuglevokteren» og Bent Erik med det mobile prosjektet «Norsk Kuntsambulanse».
På Galleri G Guddal vil NOGVA/ MYRVOLL skapa ei utstilling med fokus på visuell forteljing med handverk og material. Nogva stiller ut tekstilar og grafikk inspirert av japansk kunst og kultur, og Myrvoll vil visa monumentale abstraherte maleri der fargen er henta ut frå fargeklangen som fins i naturen.
Det er duka for eit møte mellom kunstnarane og lokale råvarer i Rosendal.
Nogva har si utdanning frå Kunsthøgskolen i Bergen (MA 2006) og Edinburgh College of Art (2000), Myrvoll frå konst-akademiet i Stockholm, under spesialfeltet; kalkbaserte teknikkar, secco- og freskomaleri, stuccolusstro, samt restaurerings-teknikkar på muralmaleri.
Ole Torp vil intervjua kunstnarane under opninga 9. mai kl. 13.00.

Lasse Berntzen 15. juni - 14. juli
2024-06-15 13:00 - 2024-07-14 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Ope alle dagar kl. 11 – 16
«Natura Arte» er tittelen på Lasse Berntzen sin komande separatutstilling.
Her viser han sitt store engasjement for den uerstattelege naturen og det sårbare dyrelivet – som no er trua frå alle kantar.
Han malar akvarellar i store format, og lar seg ofte inspirera av den vakre og dramatiske naturen i Kvinnherad. For dette er eit område som han er spesielt knytta til – heilt frå barnsbein av.
Lasse Berntzen er fødd i Bergen i 1954, og er masterutdanna bildekunstnar og designar frå Vestlandets Kunstakademi og Kunsthøgskolen/Universitetet i Bergen. Han har mellom anna bakgrunn som førsteamanuensis/Associate Professor i designteori ved Universitetet i Bergen, som designsjef i Festspillene i Bergen, og som dagleg leiar i det fleirfaglege arkitektur og designstudioet Fuggibaggi as i Bergen.
Berntzen har hatt separatutstillingar i Bergen kunstforening/Bergen Kunsthall, i Galleri Norske Grafikere og Galleri Tegnerforbundet i Oslo, og i mange kunstforeningar i norske byar. Hans forrige utstilling var i Galleri Langegården i Bergen i 2021.
Kunstnaren har delteke på ei lang rekkje kollektive utstillingar i inn og utland, mellom anna Statens Høstutstilling – fleire år på rad. Han er offentleg innkjøpt av mellom anna Norsk kulturråd og Justisdepartementet, og har utført fleire store offentlege utsmykkingsoppdrag på for eksempel Nedre Korskirkeallmenning, i Vågsbunnen, i Kong Oscars gate i Bergen og på fleire andre stader i Norge.
Lasse Berntzen er medlem av Norske Billedkunstnere og Norske Grafikere og er konsulent for offentleg norsk kunstnerisk utsmykking, Koro. Etter mange år med hovudvekt på tangerande kunstnerisk arbeid innafor design, arkitektur og undervisning har han, i dei seinare åra, komme tilbake til sitt utgangspunkt – bildekunsten.

Linda Eides Fosse for dumskallar
2024-06-22 19:00 - 20:30 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
LINDA EIDES
FOSSE FOR DUMSKALLAR
Laurdag 22. juni kl. 19.00
Velkomen til noko såpass sjeldant som ein lys og lett Fosseforestilling. Fosse for dumskallar er er forteljingar, analyser og anekdotar om det største fenomenet som nokonsinne har kome frå Hardanger. Og verdas einaste nobelprisvinnar på nynorsk!
Kva skjedde eigentleg då Jon Fosse tok heilt av? korleis vart den uhippe hardingen plutseleg verdas kulaste dramatikar? kva er forholdet hans til komma, komle og bilkøyring? Og ikkje minst: Er Fosse så forbanna utilgjengeleg som folk skal ha det til?
Manus og framføring: Linda Eide
Fosse for dumskallar vart fyrst tinga av Det Norske Teatret til Den internasjonale Fossefestivalen i Oslo 2021.

Håkon Bleken 20. juli - 8. september
2024-07-20 13:00 - 2024-09-08 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
20. juli – 18. august: Alle dagar kl. 11 – 16
24. august – 8. september: Laurdag og søndag kl. 11 – 16
Eit halvt år etter sin 95-årsdag viser Håkon Bleken maleri, teikningar og grafikk i Galleri G Guddal. Landets største nolevande samtidskunstnar kviler ikkje sjølv om alderen er høg. Bleken er i skrivande stund i atelieret der han arbeider med maleri som skal til utstillinga i Galleri G Guddal sommaren 2024, der han også vil visa kol- og pastellteikningar og både eldre og heilt fersk grafikk.
Håkon Bleken har ei rekkje betydelege utsmykkingsoppgåver bak seg: Nidarosdomen, St. Olavs kirke, i Olavshallen i Trondheim, i Oslo Konserthus, Vålerenga kirke, Eidsvoll kirke og på Sentralstasjonen i Oslo.
Ved sida av å ha portrettert Kong Olav, heng også det offisielle signingsbildet av Kong Harald og Dronning Sonja i Stiftsgården i Trondheim, signert Bleken. Trondheimskunstnaren er representert i Nasjonalgalleriet, Riksgalleriet, Samtidsmuseet, Universitetet i Oslo og Trondheim, Kistefos museum, diverse museum i utlandet som Nasjonalbiblioteket i Paris og Kiel Kunsthall.
Bleken har motteke ei rekkje prisar for sitt mangfaldige kunstnarskap: Morgenbladets pris, Trondhjem Bys kulturpris, Anders Jahres pris. Han er også utnevnt til Kommandør av St. Olavs Orden av kong Harald.

Helga Skålnes 17. april - 7. september 2025
2025-04-17 11:00 - 2025-09-07 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
HELGA SKÅLNES – vev
17. april – 7. september 2025
Ope i galleriet si opningstid – sjå den enkelte utstilling.
Vev er i vinden som aldri før!
Og Helga Skålnes frå Åkra skal fylla Stallen (det vesle steinhuset i tunet) heile gallerisesongen.
Skålnes er tekstilhandverkar frå Åkra. Ho har ei masterutdanning frå Høgskulen i Telemark innan kunst og handverk og design, med vev som spesialfelt, og har arbeidd som lærar i grunnskulen i 26 år.
Ho vev biletuttrykk i flatvev, ofte med enkle, abstraherte motiv. Veven står i ein sterk tradisjon, der teknikk og mønster er arva frå kvinner før oss. I respekt for den arven prøver ho å vidareføra og fornya tradisjonen, ved å leita etter det vakre, lette og lyse, og ved å skapa små forteljingar. Ei utfordring har alltid vore å veva fram lyset, både gjennom teknikk og materialbruk.

Arvid Pettersen 17. april - 1. juni 2025
2025-04-17 13:00 - 2025-06-01 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
ARVID PETTERSEN – maleri
17. april – 1. juni 2025
Ope Skjærtorsdag – 2. påskedag kl. 11 – 16
Etter påske laurdag og søndag kl. 11 – 16
I tillegg 29. (Kristi Himmelfartsdag) og 30. mai kl. 11 – 16
Ei maihelg i 2024 gjekk Arvid Pettersen frå elev til elev rundt i heile tunet i Guddal.
Staffelia stod meir eller mindre ute i tre solfylte kursdagar og folk som skulle i galleriet trudde dei var komne til eit av middelhavslanda. Det var så vakkert! Det blir nytt malekurs med Pettersen i mai 2025 også.
Samarbeidet med kunstnaren er i gang og det er ei stor ære å ynskja Arvid Pettersen velkomen med sine eigne maleri i galleriet!
Pettersen (f. 1943) fekk tidleg ein sentral posisjon i nordisk kunst, og har hatt ei aktiv utstillingsverksemd i både inn- og utland. Fleire undervisningsperiodar ved norske kunstakademi har vore ein viktig impuls for hans eige arbeid.
Han er framleis professor ved Statens Kunstakademi og var rektor ved Kunsthøgskolen i Oslo i 1996 – 99.
Pettersen starta kunstutdanninga si ved Bergen Kunsthåndverkskole og markerte seg tidleg på den lokale kunstscenen. Han debuterte på Vestlandsutstillingen i Bergen kunstforening og Høstutstillingen i Oslo i 1967. I 1970-åra markerte han seg mellom anna som del av kunstnargruppa LYN saman med kunstnarar som Bård Breivik og Svein Rønning.
Gjennom karrieren har han gjort mange utstillingar i dei nordiske landa og delteke på internasjonale mønstringar som Veneziabiennalen i 1976, ved Guggenheim museum, New York, i 1982 og Chinese European Art Center, Xiam, i 2001.
En kunstner må våge å ta spranget ut i fossen og forsøke å svømme til lands», er eit råd Pettersen ofte har gjeve sine kunststudentar. Uviljen mot å gjenta seg har vært ei viktig drivkraft gjennom hans i meir enn femti år som biletkunstnar.
Motiva spenner breidt, frå komplekse komposisjoner og urovekkjande naturscenar – til portrett av menneske som ikkje fins og møblar med personlegheit. Som ein raud tråd har han halde fast ved det tradisjonstunge maleriet. Klassiske sjangrar som landskap, portrett og stilleben blir teke opp til ny behandling, i eit formspråk som har veksla uanstrengt mellom det forestillande og det abstrakte. Nasjonalmuseet i Oslo eig elleve maleri av han.

Gabriels Novgorod 17. april kl. 15.00
2025-04-17 15:00 - 16:30 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
Gabriels NOVGOROD
Torsdag 17. april kl. 15.00.
Billett kr. 390,- kan bestillas på tlf 95786322
Det er på tide at noen leverer musikken som dufter av solbelyste tømmervegger og syder av tjern og myrer. Det er på tide at noen gir oss musikken fra lave trebyer ved Østersjøen, fra hodeløse vodkafester med saltagurk, honning og smetana i etterkrigstidens nye lavblokker. Noen må nå komme med den fyrrige musikken som rant ut fra cabaretlokalet, som fløt opp fra dansebanen ved elven, og valsene, verdens vakreste… Gabriels Novgorod vil hente fram denne musikken: Musikken som er russisk, finsk, jødisk, svensk, sigøynsk. Moll-dominert og melankolsk. Vill og vital!»
Gabriels Novgorod er Gabriel Fliflet (trekkspill, song), David Chelsom Vogt (fele, song), Kristoffer Chelsom Vogt (kontrabass, song) og Jørgen Sandvik (gitar, song). På konsert med Gabriels Novgorod kan du få høyra originale tolkingar av hardtsvingande finsk humppa, jiddisk tango og lengselsfulle, russiske valsar, nordsvensk swing (med kosakktrinn), Evert Taube og lærerike songar på tysk av Bertold Brecht/Kurt Weill. Med innleving og temperament og kraftfull firstemt song. På eit utal språk. Etnisk populærmusikk frå Østersjøområdet frå 1930-, 40-, 50- og -60-talet!
Gabriels Novgorod blei danna i 2003, og har m.a. spelt på Festspillene i Bergen, Oslo World, NattJazz, Førdefestivalen, VossaJazz og Balkanfest. Gabriel Fliflet er oppvaksen omgjeven av songar på svensk, finsk, norsk, tysk og andre språk. Han blei kåra til Årets folkemusiker 2011. Mange kjenner han frå samarbeidet med trommeslagar Ole Hamre i duoen Fliflet/Hamre, som sidan 1991 har begeistra både kritikarar og publikum. I denne samanhengen auser han av sin m. a. kjennskap til etnisk populærmusikk frå sitt finske fødeland.
David Chelsom Vogt og Jørgen Sandvik har spelt saman frå dei var små. Best kjent er dei frå gruppa Real Ones, eit av landets mest lovprisa band, som fikk Bylarmprisen 2007, Spelemannsprisen 2009 og 2013. Jørgen fekk også Spelemannsprisen for si soloplate i 2018.
Prisbeløna Kristoffer Chelsom Vogt deltek med storebror David i nyskapande Kniv og Taffel Swingjazzorkester og med Gabriel Fliflet m.a. i hans og Jon Fosses verk Åresong. Både Kristoffer Vogt og Jørgen Sandvik var sentrale i Fliflets bestillingsverk til Vossajazz 2013 – Valseria og hans prosjekt Sanger fra byen og Sevje.En opplevelse man sent vil glemme… Disse guttene har spilleglede i høysetet.” (Fanaposten)
«Alle lar seg begeistre av denne humørfylte kvartetten” (Bergens Tidende)
“Macho er tilbake. Etter ein time med finske tømmerfløytarsongar og annan djuprøysta, melankolsk musikk vandra vi ut lett øsne. Ikkje visste vi at musikk frå våre austlege naboland kunne vere så macho! Mannenmannen har vore ute i minst tre tiår. men om Novgorod gjer det stort – som dei burde, er han på veg inn igjen.”
Fra leserinnlegg av journalist Katrine Sele i bladet Folkemusikk

Trond Bakkevig 19. april kl 13.00
2025-04-19 13:00 - 2025-07-18 14:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
«Jerusalem. Stormaktspolitikk og kirkehistorie»
Bokpresentasjon av forfattaren Trond Bakkevig.
Laurdag 19. april kl. 13.00. Gratis
Arrangør: Kvinnherad Sokneråd v/ Gunvor Mehl, tlf 94437567
Med Jerusalems kirkehistorie som prisme, vil jeg vise at stormaktenes politikk og byens kirkeliv ble og er vevet sammen. Forhåpentligvis kan det bidra til større forståelse for den internasjonale og historiske bakgrunn for den aktuelle konflikten. Fred i Det hellige land er bare mulig når de to folk og de tre religionene anerkjenner hverandres historie og tilknytning til landet.
Trond Bakkevig er prest, tidlegere prost i Vestre Aker, Oslo. Som generalsekretær i Mellomkirkelig råd for Den norske kyrkja var han djupt engasjert i kampen mot apartheid i Sør-Afrika.
Parallelt med prestetjenesta leia han i meir enn 25 år samtalar og samarbeid mellom jødiske, kristne og muslimske leiarar i Jerusalem.
Han har også leia utreiiingsarbeidet om forholdet mellom stat og kyrkje, og gitt ut bøker om teologi og atomvåpen, kampen mot apartheid, arbeidet i Jerusalem og korleis Den norske kyrkja endra seg i åra etter 1968.
Kong Harald har utnevnt han til Kommandør av St.Olavs Orden.

Eva Harr 7. juni - 6. juli 2025
2025-06-07 11:00 - 2025-07-06 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
EVA HARR – «Evig hymne» – Ei minneutstilling
Maleri og grafikk
7. juni – 6. juli 2025
«Min billedfortelling handler om et indre landskap i samtale med den ytre verden»
– Eva Harr
Eva Harr var den gode «fødselshjelparen» då galleriet starta opp i 1993.
Ho var til stades då spørsmålet om å driva galleri kom opp, ho hjelpte til med kontakt inn mot kunstnarane den første tida og ho og mannen var også konsulentar i flyttefasen til Guddal. Kunstnaren har hatt fleire utstillingar i Rosendal. Det er difor heilt naturleg å laga denne minneutstillinga i galleriet dette året.
Eva Harr (f.1951) gjekk bort i februar 2024, mens ho framleis var på høgda som biletkunstnar. Ho har etterlete seg eit eige biletunivers som alltid vil leva vidare, og i denne utstillinga vil vi løfta fram nokre høydepunkt frå hennar lange karrier som grafikar og malar. Ho begynte som grafikar på 70-tallet, med djuptrykk og litografi i svart-kvitt, men trekte seinare inn fargane og fekk sin personlege koloritt, som etter kvart blei svært karakteristisk for hennar biletspråk. På 90-tallet utvida ho også repertoaret med maleri, ofte i store format. Uavhengig av uttrykksform og koloritt, har bildene alltid vore prega av stillhet og refleksjon, undring og melankoli.
Forletne hus, utpostar og sjømerke har vore gjennomgåande element i hennar motivkrets, forutan dei lågmæla landskapa. Ho prøvde aldri å gjengje naturen slik den framstår, men snarare ein tilstand eller stemning. Slik betrakta ho landskapet og naturen nordpå som sitt symbolspråk.
«Bak disse bildene ligger det ved nærmere ettersyn et helt kompleks av til dels motstridende impulser. I hennes arbeider finner jeg en uvanlig kombinasjon av jordvendt fromhet, himmelvendt lykke og symbolvendt melankoli. Det kommer særlig til uttrykk i landskapene. Det er en kunstnerisk bragd at hun klarer å forene disse til helhetlige kunstverk», skreiv kunstsosiolog Dag Solhjell til ein av hennar utstillingskatalogar.
Det er lys i Eva Harrs bilder. Men lyset kommer ikke fra en klart definert kilde. Det er mer en understrøm av lys som finnes i alt, og som søker ut av bildet og inn til oss. Takk, Eva Harr, fordi du har gitt oss bilder som vi ikke bare ser på, men bilder som ser oss med lys, klarhet og erindring», skreiv forfattar, salmediktar og prest Eyvind Skeie i samband med hennar jubileumsutstilling i Galleri Briskeby, då ho blei 70 år i 2021.
«Det viktigste for meg er å skape en billedverden som argument for den sårbare naturens viktige plass i vår felles identifikasjon. Verden slik den er i dag preger de fleste av oss med uro. Det er derfor ikke til å unngå at også dette gir etterklang i mitt kunstnerskap. Jeg forsøker å uttrykke en stille reaksjon på en overdøvende klimatrussel, og samtidig fastholde ordet «hjemlengsel» som noe universelt i det å være menneske» – Eva Harr.
Facebok side

Linda Eide 14. juni kl 19.00
2025-06-14 19:00 - 20:30 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
LINDA EIDE 14. juni kl 19.00
Muffens i posen. Ein nokså latterleg norsktime
Billett kr. 390,- kan bestillas på tlf 95786322
Linda Eide gyv laus på det fascinerande, fantastiske og ytterst irriterande fenomenet som omgir oss tjuefiresju: Språket!
Kva ler me av? Kva blir me forbanna av? Kva har me null kontroll med? Og når er språket på sitt mest imponerande?
Muffens i posen er underhaldande folkeopplysning, med ørlite ekstra vekt på underhaldande.
Til Galleri Guddal kjem også kjersti Berge og frynsegodene, denne kvelden. Og med mottoet Lite for gehøret mye for humøret! vil dei varma opp og elles bidra med både smittande humør og lys sommarstemning!
Linda Eide har jobba som journalist og programleiar i nrk radio og fjernsyn i ein kvinnealder. Ho har også skrive bøker og sceneframsyningar. I åra 2017 til 2024, fronta ho programmet Eides språksjov, og gjorde språkopplæring til laurdagsunderhalding i beste sendetid på NRK.
Linda Eide har mottatt ei rekkje prisar for sitt formidlingsarbeid: Gullruten Gullparpalyen, Kulturdepartementets nynorskpris, Riksmålsforbundets språkgledepris, Christieprisen, Melsomprisen, Målprisen. I 2024 vart ho tildelt Einar Skjæråsen-prisen og i 2019 gav Hordaland fylkeskommune ho tittelen Årets Hordalending.

Tore Hansen og Ulla-Mari Brantenberg 12. juli - 24. august 2025
2025-07-12 11:00 - 2025-08-24 16:00 | Galleri G Guddal, Guddalsvegen 181, Rosendal, Hordaland, Seimsfoss, 5472, Norge
TORE HANSEN, BILDE OG ULLA-MARI BRANTENBERG, GLAS
TORE HANSEN – MALERI OG GRAFIKK
12. juli – 24. august 2025
Ope alle dagar kl. 11 – 16
Tore Hansen (f. 1949) er utdanna ved Statens håndverks- og kunstindustriskole (1967-71) og Statens kunstakademi (1973-75) og (1976-79) under Alf Jørgen Aas, Knut Rose og Arne Malmedal.
Som ein av dei viktigaste kunstnarane på den norske kunstscenen var Tore Hansen med på å gjeninnføra det figurative maleriet i Norge i begynnelsen av 1980-åra. Han flytta etter akademitida tilbake til sitt opphavlege miljø (Finnskogen), stiliserte det og flytta det frå skogen, inn i kunsten. Dei kvardagslege observasjonane glir heilt naturleg over i eksistensielle menneskelege metaforar, – svært ofte akkompagnert av ein skrå humor. Han har etter kvart økonomisert meir og meir med verkemidlane. Det å redusera og konsentrera har blitt ein arbeidsmetode for å skapa poesi. Motivkretsen har heile tida vore skog, tre, elg og menneske i «et tidløst og stedløst landskap».
I dag arbeidar han med maleri, grafikk, skulptur og installasjon. Som grafikar arbeidar han med teknikken tresnitt.
Jeg arbeider hovedsakelig med maleri og tresnitt, men også med treskulptur. Mitt uttrykk er figurativt, men jeg prøver å lage noe som er mer fortettet enn en ren naturalistisk gjengivelse. I et grovt forenklet formspråk forsøker jeg å lage et avtrykk som tilsvarer vår indre forestilling om begrepene; altså grunnideen om dyret, treet og vandreren. Jeg er opptatt av menneskets plass i naturen og menneskenes fatale trang til å herske over, og å utbytte sine omgivelser. Samtidig er jeg opptatt av kunsthistoria og kunstens speiling av tida den er laget i. Motivmessig tar jeg opp temaer som inspirerer meg, temaer som jeg aner har noe med meg og min historie, og menneskers livsbetingelser å gjøre
Hans arbeid er innkjøpte av sentrale private og offentlege samlingar i Norge og utlandet, som Nasjonalmuseet, Lillehammer Kunstmuseum, British Museum, Astrup Fearnley-samlingen, Chr Bjellands samling og H.M.Dronning Sonjas Kunstsamling. Han har utsmykka m.a. NRK Elverum (1982), Norges Handelshøyskole i Bergen (1995), Hamar Tinghus (2001), Vestfold sentralsykehus, Tønsberg(2005), Hamar katedralskole (2007) og Regjeringens representasjonsanlegg, Oslo (2009).
Tore Hansen
Foto: Oddleiv Apneseth

ULLA-MARI BRANTENBERG – glas
12. juli– 24. august 2025
Ope alle dagar kl. 11 – 16
«Det er pusten i blikket som gir meg tankene. Den høye himmelen, havet og markene; lyset i været gir meg formene.
Verden lider, naturen lider, havet lider…grådigheten har vrengt sin skinnende kappe…tilbake står de aller fleste av oss i avmakt og fossende hjerter.
Midt i alt, er det dette jeg er i og tenker på når jeg former og skaper i glasset; smått eller stort, arbeids prosessen åpner opp og gir helt nye former…nytt liv.
Jeg er sterkt knyttet til naturen. Formene mine søker alltid etter det organiske…det helt nye livet og det som faller…
Jeg ser fram til å stille ut sammen med Tore Hansen på Galleri G Guddal». Ulla-Mari Brantenberg (f. 1947) er ein pioner innan norsk glaskunst.
Brantenberg er utdanna ved Statens håndverks- og kunstindustriskole i Oslo, Kunsthåndverksskolen i København samt Riksglasskolan i Orrefors. Ho tok initiativet til den første studio glashytta i Norge på Frysja i Oslo i 1978 og arbeidde der til 2015. I 2016 etablerte ho ny glashytte i Glasslåven på Granavollen, Gran på Hadeland. Har smykka ut på Norske Teater Scene2 foajé , Munkholm Alder of Sykehjem,Trondheim, Barneavdelingen i Hovedbiblioteket i Trondheim, Kjelsås skole Oslo, Kulturhuset Banken Lillehammer, Nordre Ål kirke, DNB Bjørvika Oslo, Ponte verre, Gjøvik, Skimuseet i Holmenkollen
Ho har også motteke Oslo By’s Kunstnerpris, Steenbergprisen, Anders Jahres Kulturpris og utnevnt til Kommandør av St.Olavs orden av Kong Harald V.
Ulla-Mari Brantenberg
Foto: Elin Osjord
